|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝΠΕΡ/ΚΗ Δ/ΝΣΗ ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠ/ΣΗΣ ΔΥΤ. ΕΛΛΑΔΑΣ**ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΑΧΑΪΑΣ**ΠΥΣΠΕ |  | **Πάτρα, 16/5/2022** **Αρ. πρωτ.: 7301** |
|  |  |
| Ταχ. Δ/νση : Ερμού 70, 26221, ΠΑΤΡΑΠληροφορίες : Παπαδοπούλου Ε. – Στάικου Ν.Τηλ. : 2610229234- 2610229232E-mail : pyspe@dipe.ach.sch.grΙστοσελίδα : <http://dipe.ach.sch.gr> |  | **ΠΡΟΣ:** | 1. **Τους εκπαιδευτικούς Π.Ε Αχαΐας**
2. **Σχολικές Μονάδες αρμοδιότητάς μας**
 |

**Θέμα: « Ανακοίνωση πινάκων βελτίωσης θέσης-οριστικών τοποθετήσεων Εκπαιδευτικών Γενικής Αγωγής της Διεύθυνσης Π.Ε Αχαΐας».**

Το ΠΥΣΠΕ Αχαΐας, με την υπ’ αριθ. 15/16-05-2022 Πράξη του, ανακοινώνει τους πίνακες βελτίωσης θέσης-οριστικών τοποθετήσεων Εκπαιδευτικών Γενικής Αγωγής της Διεύθυνσης Π.Ε Αχαΐας.

Τυχόν διαπίστωση λαθών ή παραλείψεων από τους ενδιαφερόμενους στην παρούσα Πράξη του ΠΥΣΠΕ, παρακαλούμε να γνωστοποιηθεί με σχετική αίτηση θεραπείας στο Υπηρεσιακό Συμβούλιο εντός πέντε (5) ημερών, δηλ. **από Δευτέρα 16/05/2022 έως και Παρασκευή 20/05/2022 και ώρα 12:00**. Το ΠΥΣΠΕ θα εξετάσει τις αιτήσεις αυτές, οι οποίες δεν αποτελούν ενστάσεις, μέσα στις επόμενες πέντε (5) ημέρες και θα οριστικοποιήσει την απόφασή του.

Όσοι εκπαιδευτικοί των κλάδων **ΠΕ79, ΠΕ60 και ΠΕ70** Γενικής Αγωγής, υπέβαλαν αρχικά δήλωση **για οριστική τοποθέτηση**, εφόσον δεν κατέστη δυνατόν να τοποθετηθούν σε σχολείο της προτίμησής τους, μπορούν, αν το επιθυμούν, να υποβάλουν συμπληρωματική δήλωση για τοποθέτηση στις εναπομείνασες κενές οργανικές θέσεις εντός πέντε (5) ημερών από την ανακοίνωσή τους, δηλ. από **Δευτέρα 16/05/2022 έως και Παρασκευή 20/05/2022 και ώρα 12:00**. Η δήλωση υποβάλλεται μέσω ηλεκτρονικού ταχυδρομείου στο pyspe@dipe.ach.sch.gr. Η παραπάνω ημερομηνία είναι καταληκτική και μετά από αυτή εκπρόθεσμες δηλώσεις δε θα γίνονται δεκτές.

Σας ενημερώνουμε ότι σύμφωνα με την παρ. 2 του άρθρου 13 του Π.Δ. 100/97 «*οι εκπαιδευτικοί που δεν θα υποβάλλουν αίτηση προτίμησης για τα εναπομείναντα σχολεία, κατατάσσονται σε σειρά με βάση τις λιγότερες μονάδες μετάθεσης. Τα σχολεία στα οποία υπάρχουν κενά κατατάσσονται σε σειρά με βάση τις περισσότερες μονάδες συνθηκών διαβίωσης. Κατόπιν αυτού τοποθετούνται, υποχρεωτικά, οι έχοντες τις λιγότερες μονάδες μετάθεσης στα σχολεία με τις περισσότερες μονάδες συνθηκών διαβίωσης*».

**Παρακαλούνται οι κ.κ Διευθυντές/ντριες και Προϊστάμενοι/ες όλων των σχολικών μονάδων να ενημερώσουν σχετικά τους εκπαιδευτικούς, με κάθε πρόσφορο υπηρεσιακό τρόπο.**

Παρακαλούνται οι εκπαιδευτικοί να ενημερώνονται από την ιστοσελίδα της Διεύθυνσης Π.Ε. Αχαΐας.

**Ο ΠΡΟΕΔΡΟΣ ΤΟΥ ΠΥΣΠΕ**

**ΣΤΑΥΡΟΓΙΑΝΝΟΠΟΥΛΟΣ ΑΝΑΣΤΑΣΙΟΣ**

**ΣΥΝΗΜΕΝΝΑ**

1. Πίνακας ικανοποιηθέντων αιτήσεων εκπαιδευτικών όλων των κλάδων.
2. Πίνακας μη ικανοποιηθέντων αιτήσεων εκπαιδευτικών όλων των κλάδων.
3. Παραμένοντες εκπαιδευτικοί όλων των κλάδων για Β’ Φάση.
4. Πίνακας κενών ΠΕ79 για Β’ Φάση.
5. Πίνακας κενών ΠΕ60 για Β’ Φάση.
6. Πίνακας κενών ΠΕ70 για Β ΄Φάση.
7. Έντυπο δήλωσης προτίμησης σχολείων για Β’ Φάση τοποθετήσεων.